Vonattal ütközött egy iskolabusz, tizenhárom gyerek halt meg
Tizenhárom gyerek halt meg, mikor egy iskolabusz egy vonattal karambolozott Indiában.
A busz egy jelzõlámpa és sorompó nélküli vasúti átjárónál ütközött a szerelvénnyel - írja a BBC News. Legalább öt gyerek súlyosan megsérült az AFP hírügynökség értesülései szerint.

A buszon tíz év alatti gyerekek utaztak, azt azonban nem tudni, hogy pontosan hányan. A busz több métert repült levegõben - nyilatkozta a hírügynökségnek a körzet egyik vezetõ mentõtisztje.

Sok helyi lakos érkezett, hogy segítsen a gyerekeket kiszedni a roncsok közül.

Az ilyen balesetek gyakoriak az országban, a kellõ vezetéstechnikai tudás hiánya, a nem megfelelõ utak és veszélyes állapotban lévõ jármûvek miatt. Nemrég Indiában 24 gyerek halt meg, mikor buszuk egy szurdokba zuhant. 

A kormány a mostani balesettel kapcsolatban vizsgálatot indított, és támogatást küldött az áldozatok családjainak. Yogi Adityanath vezetõ miniszter a helyszínre utazott.
gyerekek ütközés buszbaleset iskolabusz India vonat